Tehotenske vitaminy
Dobry den, chcem sa spytat na uzivanie tehotenskych vitaminov -napr femibion - su tehotenske vitaminy vzdy prospesne? Nemozu aj uskodit? Dakujem Vam.
Dobrý deň,
ďakujeme za Vašu otázku.
Výživové doplnky pre tehotné obsahujú komplex vitamínov a minerálov, ktoré slúžia ako doplnok k vyváženej a pestrej strave a zabezpečujú zvýšenú potrebu týchto látok počas celého tehotenstva, aj prípadného dojčenia. Prispievajú napríklad k tvorbe placenty, či normálnemu vývoju mozgu a očí plodu. Nie sú známe klinické štúdie popisujúce škodlivý vplyv na matku, či dieťa za predpokladu, že sa dodržia denné odporúčané dávky.
Prajem pekný zvyšok dňa.
S pozdravom
PharmDr. Veronika Kiabová